සිය විශිෂ්ටතම දස්කම්වලින් නව වසර ආරම්භ කළ බෙල්ජියමේ කිම් ක්ලිජිස්ටර්ස් බ්‍්‍රස්බේන් ජාත්‍යන්තර ටෙනිස් තරගමාලාවේ පළමු වටයේදී ඉතාලියේ තනියානා ගාර්බින් 6 – 2 ක් සහ 6 – 1 ක් ලෙස පරාජය කිරීමට සමත්වූවාය.තම ටෙනිස් දිවියේ දෙවැනි ගමන ආරම්භ කරමින් පසුගිය වසරේ අමෙරිකානු විවෘත ටෙනිස් තරගාවලියේ සූරිය වූ ක්ලිජිස්ටර්ස් මේ තරගයේ සම්පූර්ණ පාලනය සියතට ගනිමින් ගාර්බින් මානසික පීඩනයකට යටකර දැමුවාය.26 හැවිරිදි ක්ලිජිස්ටර්ස් මිනිත්තු 53කින් මේ තරගය නිමාවට පත් කළ අතර දෙවැනි වටය සඳහා ඉතා පහසුවෙන් සුදුසුකම් ලැබූවාය.මේ තරගමාලාව මේ මස අවසානයේ ආරම්භ වීමට නියමිත ඕස්ට්‍රේලියානු විවෘත ටෙනිස් සූරතාව සඳහා කදිම ආරම්භයක් බව ජයග්‍රහණයෙන් අනතුරුව ඇය ප්‍රකාශ කළාය.ක්ලිජිස්ටර්ස් සේම සිය ටෙනිස් දිවියේ දෙවැනි ගමන ඇරඹූ බෙල්ජියමේ හිටපු සුපිරි ක්‍රීඩිකා ජස්ටින් ගෙනින් ද මේ තරගාවලියට සහභාගිවී සිටින අතර ඇය අද (04) රුසියාවේ නාදියා පෙත්‍රෝවා සමඟ තරග වැදීමට නියමිතය.